L'esforç i l'emotivitat, protagonistes a la presentació del llibre 'Filatelia y divulgación científica'
15/03/2017

# L'esforç i l'emotivitat, protagonistes a la presentació del llibre 'Filatelia y divulgación científica'

*   15/03/2017
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=16072

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16072%2F0&title=Ajuntament%20d%27Alaqu%C3%A0s.%20Premsa.L%27esfor%C3%A7%20i%20l%27emotivitat%2C%20protagonistes%20a%20la%20presentaci%C3%B3%20del%20llibre%20%27Filatelia%20y%20divulgaci%C3%B3n%20cient%C3%ADfica%27)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16072/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16072/15032017foto_grup_Form_4.jpg)](https://www.alaquas.org/ficheros/documentos/2017/2/16072/15032017foto_grup_Form_10.jpg "<a href='https://www.alaquas.org/ficheros/documentos/2017/2/16072/15032017foto_grup_Form_10.jpg' target=_blank><i class='fa fa-external-link' aria-hidden='true'></i>.L'esforç i l'emotivitat, protagonistes a la presentació del llibre 'Filatelia y divulgación científica'</a>")

Els docents Josefa R. López i Francesc J. Grancha van ser els encarregats de finalitzar l'obra de la seua companya i mestra a l'IES Clara Campoamor d'Alaquàs, Carmen Escribano Mateu, que va faltar a 2009

La Sala Xemeneia del Castell d’Alaquàs va ser l’espai que el passat dijous 9 de març va acollir la presentació del llibre _Filatelia y divulgación científica_ on ha col·laborat l’Ajuntament d’Alaquàs. Una obra en la que els professors Josefa R. López i Francesc J. Grancha han treballat durant 6 anys perquè l’esforç i la passió d’una companya, la docent Carmen Escribano Mateu, veiera la llum. L’acte que va reunir familiars, companys i amics d’Escribano va estar marcat per l’emotivitat.

_Filatelia y divulgación científica_ està basat en la col·lecció personal de segells de Carmen Escribano. Durant anys, la docent va realitzar un exhaustiu treball de documentació i investigació a través de pàgines web oficials de correus de diferent països com pàgines d’aficionats arreu del món. El seu company de vida, José Montañés, va reconèixer que Carmen demanava a qualsevol familiar o amic que busqués algun segell en concret quan aquestseixien de viatge. Montañés va agrair la celebració de l’acte i la presència de tots els assistents.  

L’Alcaldessa d’Alaquàs, Elvira García Campos, va acompanyar la directora de l’IES Clara Campoamor, Marián Espert, i els professors i autors del llibre Josefa R. López i Francesc J. Grancha a la presentació d’aquest llibre. La primera edil va destacar la gran tasca que Carmen havia realitzat durant la seua època com a docent i de com esta hi havia deixat la seua impremta personal en moltes persones d’Alaquàs unint dos de les seues grans passions: la ciència i la filatèlia.

D’altra banda, Espert va recordar la positivitat de Carmen front a la vida i la gran vocació que sentia esta per l’ ensenyança. Els seus companys López i Grancha van mostrar la seua satisfacció per haver finalitzat un treball del que Carmen “se sentiria orgullosa” i on es pot contemplar la minuciositat i la cura amb la que treballava la mestra.

Carmen Escribano Mateu, llicenciada en Ciències Químiques a la Universitat de València, va desenvolupar la seua carrera professional com a professora d’Educació Secundària a la seua especialitat. La major part com a docent la va passar a l’IES Clara Campoamor d’Alaquàs on va ensenyar ciència als seus alumnes a través de la relació de la filatèlia amb la ciència donant com a resultat un material didàctic atractiu.

El llibre, disponible a la pàgina web de l’institut [http://iesclaracampoamor.edu.gva.es/](http://iesclaracampoamor.edu.gva.es/), pot descarregar-se com arxiu PDF, ODP (OpenDocument) o PPSX (Powerpoint) de forma totalment gratuïta.